CELEX: 32019Q0322(01)
Language: hu
Date: 2019-03-19 00:00:00
Title: A végrehajtó bizottság határozata az igazgatási vizsgálatok, fegyelmi előeljárások, fegyelmi és felfüggesztési eljárások tekintetében az érintettek FRA általi tájékoztatására és egyes adatvédelmi jogainak korlátozására vonatkozó belső szabályok megállapításáról

22.3.2019   
               
               
                  HU
               
               
                  Az Európai Unió Hivatalos Lapja
               
               
                  C 108/4
               
            
         A végrehajtó bizottság határozata az igazgatási vizsgálatok, fegyelmi előeljárások, fegyelmi és felfüggesztési eljárások tekintetében az érintettek FRA általi tájékoztatására és egyes adatvédelmi jogainak korlátozására vonatkozó belső szabályok megállapításáról
         (2019/C 108/04)
         AZ EURÓPAI UNIÓ ALAPJOGI ÜGYNÖKSÉGÉNEK VÉGREHAJTÓ BIZOTTSÁGA,
         tekintettel
         az Európai Unió Alapjogi Ügynökségének (FRA) létrehozásáról szóló, 2007. február 15-i 168/2007/EK tanácsi rendeletre (1) és különösen annak 13. cikkére,
         a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendeletre (2);
         mivel:
         
                     (1)
                  
                  
                     az FRA igazgatási vizsgálatokat, fegyelmi előeljárásokat, fegyelmi és felfüggesztési eljárásokat folytat az Európai Unió tisztviselőinek személyzeti szabályzata 86. cikke alapján, és annak IX. mellékletével, valamint a 2013/01 végrehajtó bizottsági határozattal összhangban. A fegyelmi eljárás magában foglalhatja az FRA fegyelmi tanácsa által a személyzeti szabályzat IX. mellékletének 17. cikke szerinti vizsgálatokat;
                  
               
                     (2)
                  
                  
                     az (EU) 2018/1725 rendelet 25. cikkének (8) bekezdése értelmében az igazgatási vizsgálatok, fegyelmi előeljárások, fegyelmi és felfüggesztési eljárások tekintetében az érintettek FRA általi tájékoztatására és egyes adatvédelmi jogainak korlátozására vonatkozó belső szabályokat késedelem nélkül el kell fogadni;
                  
               
                     (3)
                  
                  
                     az Európai Bizottság elfogadta az (EU) 2019/165 határozatot (3);
                  
               
                     (4)
                  
                  
                     az FRA-nak meg kell felelnie a vonatkozó adatvédelmi jogszabályoknak;
                  
               
                     (5)
                  
                  
                     az európai adatvédelmi biztos 2019. február 28-án nyilvánított véleményt,
                  
               AZ ALÁBBIAKRÓL HATÁROZOTT:
         
            1. cikk
            Az (EU) 2019/165 határozat az Európai Unió Alapjogi Ügynökségére analógia útján alkalmazandó.
         
         
            2. cikk
            Az (EU) 2019/165 határozatot a megfelelő változtatásokkal kell alkalmazni az Európai Unió Alapjogi Ügynökségére a következő módosításokkal:
            
                        1.
                     
                     
                        A „Bizottság” és az „Európai Bizottság” szavakat az „Európai Unió Alapjogi Ügynöksége (FRA)” kifejezésre kell cserélni.
                     
                  
                        2.
                     
                     
                        Az (1) preambulumbekezdésben olvasható „E feladatok… (»IDOC«)” nem alkalmazandó.
                     
                  
                        3.
                     
                     
                        „A Bizottság C (2004) 1588 határozata az igazgatási vizsgálatok és fegyelmi eljárások lefolytatására vonatkozó általános végrehajtási rendelkezések megállapításáról” részt helyettesíteni kell az alábbival: „Az igazgatási vizsgálatok és fegyelmi eljárások lefolytatásáról szóló 2013/01 végrehajtó bizottsági határozat”.
                     
                  
         
            3. cikk
            Hatálybalépés
            Ez a határozat az Európai Unió Hivatalos Lapjában való közzétételét követő harmadik napon lép hatályba.
         
         
            Kelt Bécsben, 2019. március 19-én.
            
               
                  Az Európai Unió Alapjogi Ügynöksége nevében
               
               Sirpa RAUTIO
               
                  A végrehajtó bizottság elnöke
               
            
         
         
            (1)  HL L 53., 2007.2.22., 1. o.
         
         
            (2)  HL L 295., 2018.11.21., 39. o.
         
         
            (3)  A Bizottság (EU) 2019/165 határozata (2019. február 1.) az igazgatási vizsgálatok, fegyelmi előeljárások, fegyelmi és felfüggesztési eljárások tekintetében az érintettek Bizottság általi tájékoztatására és egyes adatvédelmi jogainak korlátozására vonatkozó belső szabályok megállapításáról (HL L 32., 2019.2.4., 9. o.).